Risks of agricultural water management and opportunities to reduce them in V4 countries
Authors: Tamás János , Nagy Attila , Németh Tamás 
Published: March 2022

Summary. The food security with good and excellent nutrition quality
and food safety with food quantity in the V4 countries is a strategic issue,
where society is less tolerant of the risk that can be caused by a short-term
disruption of supply chain. Climate change is leading to more extreme weather
anomalies, with increasing frequency and intensive amplitudes of drought, floods
and excess waters and serious agricultural damages. Agricultural water
management problems overlap more national borders, so an agricultural
geopolitical risk assessment is justified that would allow for a more coherent
cross-border integrated territorial water management decision-making process. In
this study, the authors review climatic, hydrological, and crop production risks
based on the major river basins in the V4 countries.
Összefoglalás. A V4-ek országaiban a megfelelő mennyiségű és
minőségű élelmiszer folyamatos biztosítása stratégiai kérdés, amelynek rövid
idejű zavara is jelentős kockázatokat és társadalmi feszültségeket okozhat. A
klímaváltozás egyre szélsőségesebb időjárási anomáliák előfordulásával jár,
aminek következtében nő az aszály, árvíz és a belvizek mezőgazdasági kártétele.
A mezőgazdasági termelés az egyik legnagyobb vízfelhasználó gazdasági
tevékenység a világon, így annak térben és időben történő optimalizálása a
klímaadaptáció kulcsterülete. A mezőgazdasági vízgazdálkodási problémák
túlnyúlnak az országok határain, így indokolt egy olyan mezőgazdasági
geopolitikai értékelése a kockázatoknak, amely lehetővé tenné egy egységesebb
határokon átnyúló integrált területi vízgazdálkodási döntéshozatal
megalapozottságát. A publikációban a szerzők áttekintik a V4 országainak főbb
vízgyűjtői alapján a klimatikus, hidrológiai és termesztéstechnológiai
kockázatokat.
Az öntözési lehetőség és a tényleges öntözés kulcsszerepet játszik a termés
mennyiségének és minőségének stabilitásában. A fokozott vízigényű időszakban
fellépő aszály rontja a terméshozamot, mind mennyiségi, mind minőségi
szempontból. A termésbiztonság érdekében feltételesen öntözhető északi
területeken 4-5 évente (Lengyelország), a V4 országok dél-magyarországi
területein 2-3 évente szükséges öntözni. Ennek hiányában akár 50-70%-os
terméskieséssel is számolhatunk.
Mivel a V4-ek messze elmaradnak Nyugat-Európa és a mediterrán térség öntözési
kapacitásától, így ha a jövőben az öntözési lehetőség nem bővül a V4
országokban, a társadalomnak egyre inkább az öntözés nélküli termesztés
veszélyével kell szembenéznie. Ugyanakkor különösen a gyümölcs- és
zöldségtermesztés megköveteli az öntözhetőséget. A legelőterületek és a
tömegtakarmányok lehetséges csökkenő mennyisége és minősége súlyosan
befolyásolni fogja az állati termékek árát, különösen a vízigényes marha- és
sertéshús, valamint a tejtermékek esetében.
Az emelkedő fogyasztói árak azonban egyre kevésbé megfizethetőek a társadalom
szegényebb része számára. A felszíni víztározásban és a vízgazdálkodásban nagy
lehetőségek rejlenek, amelyeknek a rendelkezésre álló pénzügyi források szabnak
határt. A felszíni víztestek minősége gyakran nem felel meg az öntözővíz
minőségi követelményének, így egyre nagyobb a nyomás a felszín alatti
vízbázisokra, ami veszélyezteti az ivóvíz minőségét. A közeljövőben ezért
fokozni kell a kapacitásépítést és a rendelkezésre álló jó gyakorlatok
megosztását a határokon átnyúló fenntartható területi vízgazdálkodás szereplői
között.